วิสูตร อรรถยุกติ

**วิสูตร อรรถยุกติ** หรือ อำมาตย์โท **หลวงวิสูตรวิรัชชเทศ** (10 มกราคม พ.ศ. 2447 – 13 พฤศจิกายน พ.ศ. 2517) เป็นนักการทูตชาวไทย เคยดำรงตำแหน่งสำคัญ ๆ เช่น รัฐมนตรีช่วยว่าการกระทรวงการต่างประเทศ 2 สมัย ในรัฐบาลของพจน์ สารสิน และรัฐบาลของจอมพล ถนอม กิตติขจร เอกอัครราชทูตไทยประจำหลายประเทศ, เอกอัครราชทูตไทยคนแรกประจำกรุงสต็อกโฮล์ม ประเทศสวีเดน และปลัดกระทรวงการต่างประเทศ

## ประวัติ
วิสูตร อรรถยุกติ เดิมชื่อ ถวิล อรรถยุกติ เกิดเมื่อวันที่ 11 มกราคม พ.ศ. 2446 (นับแบบปัจจุบันคือปี พ.ศ. 2447) ที่อำเภอบางกอกน้อย เมืองธนบุรี เป็นบุตรของพระยาเผด็จดุลยบดีศรีสรคม (เลียบ อรรถยุกติ) และคุณพร้อม มีน้องร่วมบิดา 1 คน

เขาสมรสกับคุณหญิงเผชิญ อรรถยุกติ (สกุลเดิม โชติกเสถียร) บุตรสาวคนโตของ นาวาเอก พระวิทยุทูระลิขิต (ทั่ง โชติกเสถียร) และคุณผิน เมื่อวันที่ 23 เมษายน พ.ศ. 2480 ที่เมืองโลซาน ประเทศสวิตเซอร์แลนด์ โดยสมเด็จพระศรีนครินทราบรมราชชนนี ทรงเป็นผู้ประกอบพิธีสมรสพระราชทานให้ มีบุตรธิดารวม 8 คน

## การศึกษา
วิสูตร อรรถยุกติ ได้เริ่มการศึกษาชั้นต้นที่โรงเรียนอัสสัมชัญ เดินทางไปเรียนต่อที่ฝรั่งเศสในปี พ.ศ. 2463 โดยเข้าเรียนที่โรงเรียนมัธยมฌัก อามีอ็อต จากนั้นจึงเรียนวิชากฎหมายกฎหมาย ที่มหาวิทยาลัยเมืองกังซ์ สอบไล่ได้ปริญญาด้านกฎหมาย ในปี พ.ศ. 2469 พร้อมกับได้รางวัลวิลลีย์ เดอเมสเครสต์ ซึ่งเป็นรางวัลที่มหาวิทยาลัยมอบให้แก่นักศึกษาที่คะแนนยอดเยี่ยมตลอดระยะ 3 ปีที่ทำการศึกษากฎหมายอยู่ในมหาวิทยาลัยแห่งนี้

วิสูตรยังได้รับพระราชทานปริญญารัฐศาสตร์ดุษฎีบัณฑิตกิตติมศักดิ์สาขาการทูต จากมหาวิทยาลัยธรรมศาสตร์ ในปี พ.ศ. 2516

## การทำงาน

### การรับราชการ
วิสูตร อรรถยุกติ รับราชการในสังกัดกระทรวงการต่างประเทศ ในปี พ.ศ. 2469 เคยดำรงตำแหน่งเอกอัคราชทูตไทยประจำหลายประเทศ และเป็นเอกอัครราชทูตไทยคนแรกประจำกรุงสต๊อกโฮล์ม ประเทศสวีเดน และดำรงตำแหน่งสูงสุด คือ ปลัดกระทรวงการต่างประเทศ

### งานการเมือง
วิสูตร อรรถยุกติ ได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในปี พ.ศ. 2500 ในรัฐบาลของนายพจน์ สารสิน ต่อมาในปี พ.ศ. 2501 ได้รับแต่งตั้งเป็นรัฐมนตรีช่วยว่าการกระทรวงการต่างประเทศอีกครั้ง ในรัฐบาลของจอมพลถนอม กิตติขจร

วิสูตร ได้รับแต่งตั้งเป็นสมาชิกสภาร่างรัฐธรรมนูญ เมื่อเดือนกุมภาพันธ์ พ.ศ. 2502 หลังการรัฐประหารในประเทศไทย พ.ศ. 2501 ต่อมาเขาได้ลาออกจากตำแหน่งในเดือนพฤษภาคมของปีเดียวกัน

## ถึงแก่อนิจกรรม
วิสูตร อรรถยุกติ ถึงแก่อนิจกรรมเมื่อวันที่ 13 พฤศจิกายน พ.ศ. 2517 เวลา 05.30 น. ด้วยอาการหัวใจวาย สิริอายุได้  ทรงพระกรุณาโปรดเกล้าฯ ตั้งศพที่ศาลาสิทธิสยามการ วัดธาตุทอง และทรงพระกรุณาโปรดเกล้าฯ ให้ สมเด็จพระนางเจ้ารำไพพรรณี พระบรมราชินี เสด็จพระราชดำเนินไปพระราชทานเพลิงศพเมื่อวันที่ 3 มีนาคม พ.ศ. 2518 ที่เมรุหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์
วิสูตร อรรถยุกติ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### ประเทศไทย

### ต่างประเทศ
*  :
** พ.ศ. 2476 – 80px เครื่องราชอิสริยาภรณ์มงกุฎอิตาลี ชั้นที่ 3
** พ.ศ. 2482 – 80px เครื่องราชอิสริยาภรณ์นักบุญมอริซและลาซารัส ชั้นที่ 2
*  :
** พ.ศ. 2477 – 80px เครื่องราชอิสริยาภรณ์มงกุฎเบลเยียม ชั้นที่ 3
** พ.ศ. 2498 – 80px เครื่องราชอิสริยาภรณ์เลออปอลที่ 2 ชั้นที่ 1
*  :
** พ.ศ. 2491 – 80px เครื่องราชอิสริยาภรณ์ออเรนจ์-นัสเซา ชั้นที่ 1
*  :
** พ.ศ. 2495 – 80px เครื่องราชอิสริยาภรณ์ดาราแห่งแอฟริกา ชั้นที่ 2
*  :
** พ.ศ. 2498 – 80px เครื่องอิสริยาภรณ์เลฌียงดอเนอร์ ชั้นที่ 2
*  :
** พ.ศ. 2499 – 80px เครื่องอิสริยาภรณ์ดาราอันสุกสกาว ชั้นที่ 1

## อ้างอิง

หมวดหมู่:นักการทูตชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงการต่างประเทศไทย
หมวดหมู่:นักการเมืองไทย
หมวดหมู่:สมาชิกสภาร่างรัฐธรรมนูญไทย